**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ԼՈՌՈՒ ՄԱՐԶ**

**ՓԱՄԲԱԿ ՀԱՄԱՅՆՔ**

**ՓԱՄԲԱԿ ՀԱՄԱՅՆՔԻ ՀՆԳԱՄՅԱ ԶԱՐԳԱՑՄԱՆ ԾՐԱԳԻՐ**

Հաստատված է Փամբակ համայնքի ավագանու

04.12.2023թ-ի թիվ -Ն որոշմամբ

Գ. Փամբակ

2022թ

Բովանդակություն

[1. Համայնքի ղեկավարի ողջույնի խոսք3](#_Toc467322441)

[2. Համայնքի իրավիճակի նկարագրություն6](#_Toc467322442)

[2.1. Համայնքի ընդհանուր նկարագրություն6](#_Toc467322443)

[2.2. Համայնքի սոցիալ տնտեսական իրավիճակը**Ошибка! Закладка не определена.**](#_Toc467322444)

[2.3. Համայնքում իրականացվող ծրագրերը**Ошибка! Закладка не определена.**](#_Toc467322445)

[2.4. ֆինանսական իրավիճակի նկարագրություն և ֆինանսական կանխատեսումներ 10**Ошибка! Закладка не определена.**](#_Toc467322446)

[2.5. Զարգացման խոչընդոտներ և դժվարություններ**Ошибка! Закладка не определена.**](#_Toc467322447)

[2.6. Համայնքի ուժեղ և թույլ կողմերի, հնարավորությունների և սպառնալիքների (ՈւԹՀՍ) վերլուծություն**Ошибка! Закладка не определена.**](#_Toc467322448)

[3. Նպատակների սահմանում և գործողությունների պլանավորում](#_Toc467322449) 15

[3.1. Համայնքի զարգացման տեսլական**Ошибка! Закладка не определена.**](#_Toc467322450)

[3.2. Համայնքի զարգացման անմիջական նպատակներ**Ошибка! Закладка не определена.**](#_Toc467322451)

[4. ՀՀԶԾ ֆինանսավորում**Ошибка! Закладка не определена.**](#_Toc467322452)

[5. ՀՀԶԾ մոնիթորինգ**Ошибка! Закладка не определена.**](#_Toc467322453)

# Համայնքի ղեկավարի ողջույնի խոսք

 Սիրով ողջունում եմ Փամբակ համայնքի ազգաբնակչությանը և բոլոր նրանց ովքեր հետաքրքրված են Փամբակ համայնքի անցուդարձով, կատարվող ծրագրերով: 2022-2026թթ հնգամայա զարգացման ծրագրի նպատակն է սահմանել համայնքի զարգացման տեսլականը՝ նորարար մոտեցումներով և գաղափարներով ընդգծել դրանց հասնելու հստակ մեթոդներն ու ճանապարհները։

Առաջիկա հինգ տարիների գործունեությունը միտված է լինելու բոլոր բնակավայրերի համաչափ զարգացնամը և ինքնության պահպանմանը։ Գտնում եմ, որ համայնքի զարգացման կարևորագույն ռեսուրսներից է համայնքի բնակիչների ներուժը, որի արդյունավետ և ճիշտ կառավարման դեպքում կունենանք տնտեսապես զարգացած, ապահով և հզոր համայնք։ Համայնքի յուրաքանչյուր բնակիչ պետք է զգա իր անմիջական մասնակցությունը համայնքի զարգացման և տեղական ինքնակառավարման գործում:

Տեղական ինքնակառավարման մարմիններում արդյունավետ կառավարում իրականացնելու գլխավոր պայմաններից մեկը` գործունեության համաչափ ծրագրավորումն է գալիք ժամանակաշրջանի տարբեր հատվածների համար: Ռեսուրսների ճիշտ պլանավորման արդյունքում կմշակվեն կարճաժամկետ և երկարաժամկետ ծրագրեր, որոնց իրականացման արդյունքում կլուծվեն բնակավայրենի առաջնային խնդիրները։

Սահմանափակ ֆինանսների արդյունավետ ծախսումը, նոր միջոցների ներգրավումը, հարկերի հավաքագրումը կնպաստեն համայնքի առաջնահերթ խնդիրների լուծմանը, բնակչության սոցիալ-տնտեսական վիճակի բարելավմանը:

Հուսով եմ, որ սատար կկանգնեք, որպեսզի կարողանանք իրականցնել մեր առջև դրված խնդիրները, համայնքը դարձնել բարեկարգ, զարգացած և տնտեսապես կայուն:

*Համայնքի զարգացման տեսլականն առաջիկա 5 տարիների համար*.

Ռազմավարական քաղաքականության տեսանկյունից Փամբակ համայնքի հնգամյա ծրագրի հեռանկարային ուղղությունները հետևյալն են.

* Ստեղծել բարձրորակ սպասարկում մատուցող կոմունալ տնտեսություն՝ հզոր ենթակառուցվածքներով
* Մեծ զարկ տալ տուրիզմի զարգացմանը
* Հաշվի առնելով, որ Փամբակ համայնքի մեջ ներառված են 15 գյուղական բնակավայրեր անհրաժեշտ է համայնքում զարգացնել գյուղատնտեսությունը՝ ձեռք բերել գյուղատնտեսական տեխնիկա, իրականացնել բնապահպանական ծրագրեր, կազմակերպել ծառատունկ
* Հատուկ ուշադրություն դարձնել կրթությանը, մշակույթի զարգացմանը
* Միջոցներ ձեռնարկել համայնքի սոցիալապես անապահով խավերի սոցիալական պայմանների բարելավման ուղղությամբ.
* Բարելավել համայնքի ֆինանսական կարողությունը՝ ներգրավելով միջազգային դոնոր կազմակերպությունների
* Նպատակային օգտագործել համայնքային բյուջեի միջոցները
* Բարձրացնել բնակչությանը մատուցվող ծառայությունների և սպասարկումների մակարդակը
* Ստեղծել նոր աշխատատեղեր
* Զարկ տալ բնապահպանական աշխատանքներին
* Ապահովել համայնքի բնակչության պատսպարումը և պատրաստ վիճակում պահել պաշտպանական։
* Իրականացնել համայնքի բնակչության ազդարարման համար նախատեսված վերջույթային սարքավորումների (էլեկտրաշչակ և էլեկտրաշչակների կառավարման վահանակ) ձեռքբերման, տեղադրման և կենտրոնացված ազդարարման համակարգին միացման աշխատանքները:

Վերոնշյալ ուղղությունների զարգացման գործում կներգրավվի համայնքի բնակիչների ներուժը, կօգտագործվի մարդկային ռեսուրսը, որը համարում եմ բարձրագույն արժեք: Համայնքի յուրաքանչյուր բնակիչ պետք է զգա իր անմիջական մասնակցությունը համայնքի զարգացման և տեղական ինքնակառավարման գործում:

*Համայնքի հիմնական պրոբլեմները՝ առկա հիմնախնդիրները*

* Գյուղատնտեսությունը զարգացած չէ: Խոտհարքների և արոտավայրերի դեգրատացված լինելու, դաշտամիջյան, հեռագնա արոտովայրերի ճանապարհների ոչ բարվոք վիճակի, առկա գյուղատնտեսական տեխնիկայի մաշվածության կամ իսպառ բացակայության պատճառներով բնակիչների քիչ մասն է զբաղվում անասնապահությամբ և հողագործությամբ:
* Աշխատատեղերի բացակայության պատճառով բարձր է գործազրկության և արտագաղթի մակարդակը:
* Չնայած սուբվենցիոն ծրագրերով մասամբ իրականացված ճանապարհաշինության աշխատանքներին՝ այնուամենայնիվ ներհամայնքային և միջհամայնքային ճանապարհները և փողոցների զգալի մասը գտնվում են անմխիթար վիճակում:
* ոռոգման ջրի բացակայություն ոռոգման ցանցի քայքայվածություն
* Բնակչության 38 %-ը սոցիալապես անապահով են, 8 %-ը` ծայրահեղ աղքատներ:
* Համայնքում բարձր է արտերկիր մեկնողների քանակը:

***Լուծման ուղիները***

* *Լրացուցիչ ֆինանասական միջոցների ներգրավում*
* *ՀՈԱԿ-ների ստեղծում և ընդլայնում*
* *Աշխատատեղերի ստեղծում*
* *Իրավագիտական ծառայությունների մատուցում*
* *Գովազդ*
* *Հանարային մասնակցություն*
* *Համագործակցություն միջազգային և հասարակական կազմակերպություններ հետ*

*Ծրագրի մշակման, քննարկման և հաստատման գործընթացը*

Համայնքի զարգացման ծրագիրը մշակելիս հաշվի են առնվել համայնքի առկա ռեսուրսները, տեղական առանձնահատկությունները, երկրի տնտեսական առկա իրավիճակը, ինչպես նաև առաջիկա զարգացումների կանխատեսումները: Զարգացման ռազմավարության և գերակայությունների սահմանման ժամանակ ցուցաբերվել է ինտեգրացված մոտեցում (տնտեսական, սոցիալական, շրջակա միջավայրի և այլ գործոններ):

Համայնքի հնգամյա ծրագրի կազմման աշխատանքներին մասնակցել են ՏԻՄ մարմինները, համայնքապետարանի աշխատակազմը: Համայնքի ղեկավարի կողմից ներկայացված` հնգամյա ծրագրում ընդգրկվելիք հարցերը քննարկվել են հանրային լսումներում, որին մասնակցել են 32 բնակիչ, ավագանու անդամները, աշխատակազմը և վարչական ղեկավարներ: Հանրային լսումների ընթացքում լսվել է յուրաքանչյուր առաջարկ և հնարավորության սահմաններում ընդգրկվել է հնգամյա ծրագրի մեջ:

# ՀԱՄԱՅՆՔԻ ԻՐԱՎԻՃԱԿԻ ՆԿԱՐԱԳՐՈՒԹՅՈՒՆ

## Համայնքի ընդհանուր նկարագրություն

Փամբակ համայնքը բազմաբնակավայր համայնք է:

**Փամբակ** բազմաբնակավայր համայնքը կազմավորվել է ՀՀ Ազգային ժողովի կողմից 2021 թվականի սեպտեմբերի 24-ին ընդունված ,,ՀՀ Վարչատարածքային բաժանման մասին օրենքում փոփոխություններ և լրացումներ կատարելու մասին,, ՀՀ օրենքի համաձայն Ազնվաձոր, Անտառամուտ, Արջուտ, Բազում , Դեբետ, Եղեգնուտ, Լեռնապատ, Հալավար /Լեռնաջուր , Ձորագետ, Ձորագյուղ, Մարգահովիտ, Վահագնաձոր, Վահագնի, Փամբակ և Քարաբերդ համայնքների միավորման արդյունքում:

Համայնքի կենտրոնն է հանդիսանում Փամբակ համայնքը: Համայնքի բնակչությունը կազմում է  **13215** մարդ: Համայնքի հեռավորությունը մարզկենտրոնից կազմում է 7 կմ, Երևան-Թբիլիսի ավտոմայրուղուց` 0 կմ, մայրաքաղաքից 127կմ, երկաթուղուց` 550մ, Հայաստանի Հանրապետության պետական սահմանից` 93 կմ: Փամբակ համայնքը գտնվում է Լոռու մարզի հյուսիս-արևելյան մասում, տարածքը կազմում է **525.6732 կմ2:** Համայնքը տեղակայված է Հայաստանի Հանրապետության հյուսիսային մասի Սպիտակի երկրաշարժի օջախի բարձր աստիճանի սեյսմիկ ռիսկի գոտում: Հյուսիսից Ձորագետ բնակավայրը 1350մ, հարավ-արևմուտքից Լեռնաջուր բնակավայրը 1700մ, արևմուտքից Լեռնապատ բնակավայրը 1000մ, հարավ- արևելքից Մարգահովիտ բնակավայրը 1750 մ բարձրության վրա: Հյուսիսից՝ պարուրված է Բազումի լեռնաշղթայով, հարավ-արևելքով՝ Գուգարքի լեռնաշղթայով: Համայնքով անցնում են Փամբակ, Աղստև և Դեբետ գետերը։ Համայնքի կլիման խոնավ է, տեղումնառատ, մեղմ ձմեռներով ու զով ամառներով: Օդի միջին ջերմաստիճանը ձմռանը տատանվում է -3 աստիճանից մինչև -25աստիճան` ըստ ցելսիուսի, ամռանը` + 14-ից +30 աստիճան:

Համայնքի տարածքում գործում են` 13 ուսումնական հաստատություն, 7 նախադպրոցական հաստատություն, 12 բժշկական հաստատություն, 1 մշակույթի կենտրոն, 3 մշակութային խմբակներ, 3 գրադարան, 1 մարզադպրոց, 11 եկեղեցի, 42 խանութ, 14 գործարան, 13 հյուրանոց /հյուրատուն/, 9 վերամշակող կազմակերպություն, 1 հանքարդյունաբերական կազմակերպություն, 3 ազատ ժամանցի վայր, 7 հրդեհապայթյունավտանգ օբյեկտ: Համայնքի տարածքով անցնում է Երևան- Թբիլիսի, մարզային նշանակության ավտոմոբիլային ճանապարհները:

Բնակչության հիմնական մասը տեղափոխվել է Արևմտյան Հայաստանից, Սպիտակի և Գուգարքի շրջանից, իրենց հետ բերելով շատ գեղեցիկ ավանդույթներ և սովորույթներ, որոնք արդիական են բոլոր ժամանակների համար:

Բնակավայրերի հեռավորությունը մարզկենտրոնից՝

Ազնվաձոր - 8կմ

Անտառամուտ – 21կմ

Արջուտ - 19կմ

Բազում - 15կմ

Դեբետ - 23կմ

Եղեգնուտ - 18 կմ

Լեռնապատ-22կմ

Լեռնաջուր/Հալավար/-32կմ

Ձորագետ - 23կմ

Ձորագյուղ - 24կմ

Մարգահովիտ - 29կմ

Վահագնի - 14կմ

Վահագնաձոր - 8կմ

Քարաբերդ - 3կմ

***ԺՈՂՈՎՐԴԱԳՐՈՒԹՅՈՒՆ***

*Փամբակ համայնքի բնակչությունը 2022թ. հունվարի 01-ի դրությամբ կազմում է 13215 մարդ:*

***Աղյուսակ 1: Փամբակ համայնքի ժողովրդագրության վերաբերյալ ցուցանիշներ 01.01.2022 թվականի դրությամբ***

|  |  |  |
| --- | --- | --- |
| Հ/հ | Ցուցանիշները | Ընդամենը |
| 1. | Առկա բնակչության թիվը, այդ թվում` | 13215 |
|  | 0-4 տարեկան  | 659 |
|  | 5-6 տարեկան | 305 |
|  | 7-13 տարեկան | 1090 |
|  | 14 տարեկան  | 168 |
|  | 15-17 տարեկան | 415 |
|  | 18տարեկան | 140 |
|  | 16-62 տարեկան | 8648 |
|  | 46-62 տարեկան  | 3099 |
|  | 63 և բարձր տարիքի | 2211 |

##  Համայնքի սոցիալ տնտեսական վիճակը

Համայնքի ընդհանուր տարեկան բյուջեն՝ 528.4 միլ. դրամ է:

Ընդհանուր եկամուտների մեջ համայնքի սեփական եկամուտների բաժինը 27(%),

Ծառայությունների բնագավառում համայնքի հիմնական ձեռնարկություններն են՝

Համայնքում առկա են մեծ, փոքր և միջին ձեռնարկատիրություններ, ուսումնական հաստատություններ և այլ կառույցներ: Համայնքի տարածքում գործում է 14 գործարան 9 վերամշակող կազմակերպություն, սակայն դրանով հնարավոր չէ լուծել բնակչության զբաղվածության հարցը: Համայնքում գործում են սննդի 13 և առևտրի 42 կետեր:

Համայնքի հիմնական գյուղատնտեսական արտադրանքներն են կարտոֆիլը, ցորենը, գարին, միսը, կաթը, բանջարաբոստանային կուլտուրաները, պտուղները, մեղրը, որոնց իրացման հիմնական շուկա է ՀՀ Լոռու մարզը:

Վերջերս միտում կա գյուղատնտեսությամբ և անասնապահությամբ զբաղվածների թվի մեծացման: Համայնքում տարեց տարի զարգանում է տուրիզմը, քանի որ կլիման բարենպաստ է՝ ամռանը զով, ձմռանը՝ մեղմ: Փամբակ համայնքը հարուստ է պատմամշակութային հուշարձաններով, եկեղեցիներով:

Համայնքի Դեբեդ գյուղում է գտնվում ՔՈԱՖ բարեգործական կազմակերպության Սմարթ կենտրոնը, 3 ձկնաբուծարան՝ հյուրատնային ցանցերով, ,,Թևավոր խաչ,, սրբավայրը:

Արջուտ գյուղի վարչական տարածքում է գտնվում ,,Վանաձորի սանմաքրում,, ՓԲԸ-ն՝ աղբավայրը, գործում է ոսկու հանք՝ ,,Բակտեկ Էկո,, ՍՊԸ-ն:

Մարգահովիտ գյուղում է գտնվում 1872թ-ին կառուցված ,,Սբ. Գրիգոր Լուսավորիչ,, եկեղեցին, որի առջև գտնվում է միջնադարյան ,,Սբ. Կարապետ,, մատուռի ավերակները, Սարիսոփ բկրի վրա է գտնվում վաղ բրոնզեդարյան մշակութային դաշտը, որտեղ գործել է բրոնզե ձուլարան: Գյուղում առկա է ,,Այբասան,, բնակատեղին, որտեղ գտնվել է 5-րդ դարի դպրանոցի հետքեր: Պահպանվել է 18-րդ դարի ջրաղացը, գտնվում է ,,Կովկասյան մրտավարդենու,, արգելավայրը և ,,Մարգահովիտ,, արգելանոցը:

Վահագնի գյուղը հարուստ է ջրային ռեսուրսներով, գյուղում է գտնվում 1941-1945թթ Հայրենական Մեծ պատերազմի զոհերի հիշատակին կառուցված ,,Վահագն Վիշապաքաղի,, հուշարձանը, որը ՀՀ-ի ամենաբարձր հուշարձանների թվին է պատկանում:

Ձորագետրով է անցնում Մ6 միջպետական ճանապարհը, հարավ կովկասյան երկաթուղին, գործում է Թուֆենկյան հյուրանոցային համալիրը՝ բնակավայր գրավելով բազմաթիվ հյուրերի և տուրիստների:

Եղեգնուտ գյուղում է ,,Սբ. Գայանե,, եկեղեցին /Սբ. Կիրակի խաչքարի հիմքի վրա/, ,,Տալիբաբ,, սրբատեղին, գործում է ,,Եղեգնուտի թռչնաբուծարանը,,:

Լեռնապատ գյուղում է գտնվում 1862թ-ին կառուցված ,,Բազիլիկ,, եկեղեցին, Սբ. Նշան մատուռը, Մեծ Եղեռնի և երկրաշարժի զոհերի հիշատակին նվիրված հուշարձաններ, 13-րդ դարի գերեզմանոցի հետքերը՝ Ուռուտ հանդամասում: ,,Գաբրիել Մուքել,, ուխտատեղի մոտ կառուցվել է մատուռ: Գյուղում կան հանգստի գոտիներ, գործում է բազալտի բացահանք:

Բազում գյուղում է գտնվում ,,Կամակատար,, մատուռը, 12-րդ դարում կառուցված ,,Սբ. Մարիամ Աստվածածին,, եկեղեցին, որը վերջերս է վերանորոգվել, ,,Սբ. Նարեկ մատուռը, գործում են հանգստի գոտիներ: Գյուղում է գտնվում /ԴՈՒՑ-ի/ զորամասը:

Համայնքը աչքի է ընկնում կրթական բարձր մակարդակով: Համայնքում գործում է 13 դպրոց, 7 մանկապարտեզ և 3 գրադարան, 1 մշակութային օջախ: Մարգահովիտում գործում է 1 կրթամարզամշակութային համալիր, ուր ուսանում է 80 սան: Բնակավայրերում գործում են սպորտի մասնավոր խմբակներ:

Զբաղվածության մակարդակը միջին է, համայնքի բնակչության ընդհանուր թվաքանակից զբաղվածների թիվը կազմում է բնակչության 42%-ը, հիմնականում զբաղվում են գյուղատնտեսությամբ:

##  Համայնքում իրականացվող ծրագրերը

Առաջիկա հինգ տարիների ընթացքում նախատեսվում են իրականացնել ծրագրեր, որոնք համայնքի զարգացման խնդիրները կլուծեն հիմնովին՝

1) պաշտպանել համայնքի բնակչության իրավունքները և օրինական շահերը.

2) բարելավել համայնքի բնակչության կոմունալ-կենցաղային պայմանները.

3) ապահովել համայնքի շինությունների պահպանումը, շահագործումը և բարեկարգումը.

4) նպաստել մշակույթի, մարզական և առողջապահական օջախների նորմալ

գործունեությանը.

5) համայնքի տարածքում ստեղծել նոր աշխատատեղեր` զարգացնելով փոքր և միջին բիզնեսը, գյուղատնտեսությունը.

6) հատուկ ուշադրություն դարձնել կրթության օջախների նորմալ գործունեությանը.

7) միջոցներ ձեռնարկել սոցիալապես անապահով խավերի սոցիալական պայմանների բարելավման ուղղությամբ.

8) բարձրացնել համայնքապետարանի աշխատակազմի և համայնքապետարանի ենթակայության տակ գտնվող հիմնարկների կառավարման արդյունավետությունը:

9) ներհամայնքային ճանապարհների բարեկարգում:

10) համայնքի բնակչության պատսպարումն ապահովելու և պաշտպանական կառույցները պատրաստ վիճակում պահելու նպատակով պարբերաբար իրականացնել բնակչության պատսպարման համար նախատեսված պաշտպանական կառույցների ուսումնասիրության աշխատանքներ և միջոցներ ձեռնարկել արձանագրված թերությունների վերացման ուղղությամբ։

11) կազմակերպել և իրականացնել համայնքի բնակչության ազդարարման համար նախատեսված վերջույթային սարքավորումների (էլեկտրաշչակ և էլեկտրաշչակների կառավարման վահանակ) ձեռքբերման, տեղադրման և կենտրոնացված ազդարարման համակարգին միացման աշխատանքները:

2022թ-ի ընթացքում համայնքը արդեն ներկայացրել է 7սուբվենցիոն ծրագիր՝ 9 բնակավայրերի համար և սկսել է իրականացնել 2 խոշոր ծրագրեր: Առաջինը համայնքի ընդհանուր կոմունալ ծառայության ստեղծում ծրագիրն է, որը ներկայացվել է Հայաստանի տարածքային զարգացման հիմնադրամին. ծրագրի բյուջեն 160.3 մլն դրամ: Նախատեսվում է ձեռք բերել 1 տրակտոր, 2 աղբատար, 1 բեռնատար մեքենա և 50 աղբաման: Երկրորդ ծարգիրը Տարածքային կառավարման և զարգացման նախարարության և GIZ-ի կողմից իրականացվող քաղաքացիների սպասարկման գրասենյակի՝ ՔՍԳ-ի կառուցումն է, որի բյուջեն մոտ 16 մլն. դրամ է: Ընթացիկ տարում նախատեսվում է սուբվենցիոն ծրագրերով Մարգահովիտ, Լեռնապատ, Բազում, Ձորագյուղ և Վահագնաձոր բնակավայրերում իրականացնել ճանապարհների սալարկում տուֆապատման միջոցով, Եղեգնուտ և Լեռնաջուր բնակավայրերում նախատեսվում է ստեղծել գիշերային լուսավորություն համակարգ, Դեբետում նախատեսվում է կառուցել մանկապարտեզ, իսկ Ձորագետում՝ ամրացնել համայնքային նշանակության շինությունը և կապիտալ նորոգել շենքի տանիքը:

##  Համայնքի ֆինանսական իրավիճակի նկարագրություն և ֆինանսական կանխատեսումները

Ստորև բերված աղյուսակում ներկայացված է 2022 թվականների փաստացի բյուջեն և գալիք չորս տարիների՝ 2023-2026թթ կանխատեսումները.

***Աղյուսակ 6: Համայնքի 2022 թվականների փաստացի բյուջեն և 2022-2026 թվականների բյուջեների կանխատեսումները***

|  |  |  |  |
| --- | --- | --- | --- |
|  | **Եկամտի տեսակը** |  **Փաստացի** | **Կանխատեսվող** |
|  |  |  |  | 2022թ | 2022թ | 2023թ | 2024թ | 2025թ | 2026թ. |
| 1 | **Հարկեր և տուրքեր** |  |  | **129303.4** | **129303.4** | **136500.0** | **140700.0** | **147000.0** | **152300.0** |
| 2 | Անշարժ գույքի հարկ |  |  | 51400.8 | 51400.8 | 53000.0 | 55000.0 | 58000.0 | 60000.0 |
| 3 | Գույքահարկ /փոխադրամիջոցներից/ |  |  | 74637.6 | 74637.6 | 80000.0 | 82000.0 | 85000.0 | 88000.0 |
| 4 | Տեղական տուրքեր |  |  | 3265.0 | 3265.0 | 3500.0 | 3700.0 | 4000.0 | 4300.0 |
| 5 | **Պաշտոնական տրանսֆերտներ դոտացիա** |  |  | **351976.7** | **351976.7** | **370000.0** | **400000.0** | **425000.0** | **450000.0** |
| 6 | Պետբյուջեից սուբվենցիա |  |  | - | - | - | - | - | - |
| 7 | Կապիտալ ներքին դրամաշնորհներ |  |  | - | - | - | - | - | - |
| 8 | Կապիտալ արտաքին աղբյուրներ |  |  |  | - |  |  |  |  |
| 9 | **Այլ եկամուտներ** |  |  | **47081.66** | **47081.66** | **50000.0** | **52000.0** | **54000.0** | **55000.0** |
| 10 | Օրենքով և իրավ.ակտերով սահմանված համայնք բյուջե մուտք.ենթակա գումար |  | - | - | - | - | - | - | - |
|  | Տարեսկզբի ազատ մնացորդ |  |  | 131794.2 | - | - | - | - | - |
| ***ԸՆԴԱՄԵՆԸ ԵԿԱՄՈՒՏՆԵՐ*** |  |  | ***528361.76*** | ***528361.76*** | **556500.0** | **592700.0** | **626000.0** | **657300.0** |

|  |  |  |
| --- | --- | --- |
| **Ծախսի տեսակը** | **Փաստացի** | **Կանխատեսվող** |
|  |  |  | 2022թ | 2022թ | 2023թ | 2024թ | 2025թ | 2026թ. |
| Օրենսդիր և գործադիր մարմիններ, պետական կառավարում, ֆինանսական և հարկաբյուջետային հարաբերություններ՝ Ընդհանուր բնույթի հանրային ծառայություն |  |  | 276449.2 | 276449.2 | 280000.0 | 285000.0 | 290000.0 | 300000.0 |
| Տնտեսական հարաբերություններ |  |  | 136524.2 | 136524.2 | 140000.0 | 145000.0 | 145000.0 | 150000.0 |
| Շրջակա միջավայրի պաշտպանություն |  |  | 62425.0 | 62425.0 | 62500.0 | 63500.0 | 64500.0 | 65000.0 |
| Բնակարանային շինարարություն և կոմունալ ծառայություն |  |  | 52924.1 | 52924.1 | 53000.0 | 54000.0 | 54500.0 | 55000.0 |
| Հանգիստ, մշակույթևկրոն |  |  | 56260.7 | 56260.7 | 57000.0 | 58000.0 | 59000.0 | 60000.0 |
| Կրթություն |  |  | 67511.6 | 67511.6 | 68000.0 | 68500.0 | 69000.0 | 70000.0 |
| Սոցիալական պաշտպանություն |  |  | 6000.0 | 6000.0 | 5000.0 | 5000.0 | 5000.0 | 5000.0 |
| Պահուստային ֆոնդ |  | - | 2061.1 | 2061.1 | 5000.0 | 5000.0 | 5000.0 | 5000.0 |
| ***ԸՆԴԱՄԵՆԸԾԱԽՍԵՐ*** |  |  | ***660155.9*** | ***660155.9*** | ***670500.0*** | ***684000.0*** | ***692000.0*** | ***710000.0*** |

##  Զարգացման խոչընդոտներ և դժվարություններ

*Համայնքի սոցիալ-տնտեսական զարգացմանը խոչընդոտող գործոնները բազմաթիվ են, որոնք փոխկապակցված են: Ստորև ներկայացնում ենք դրանցից կարևորագույններնը.*

1. *ֆինանսական միջոցների սակավությունը.*
2. *ժամանակակից տեխնոլոգիաների կիրառման դժվարությունը.*
3. *արդի գյուղտեխնիկայի անհասանելիությունը.*
4. *Աղբատար մեքենաների և աղբամանների սակավությունը.*
5. *ձեռնարկությունների ոչ բավարար քանակ.*
6. *երիտասարդների միգրացիան.*
7. *գյուղարտադրանքի իրացման հետ կապված դժվարությունները, ցածր գները.*
8. *իրացման խնդրի հետ կապված փոքր քանակությամբ արտադրողականությունը*
9. *սակավ և ժամանակակից պահանջների չբավարարող աշխատուժ.*

##  Համայնքի ուժեղ և թույլ կողմերի, հնարավորությունների և սպառնալիքների (ՈւԹՀՍ) վերլուծություն

***Համայնքի ուժեղ կողմեր***

* *Համայնքում խմելու ջրի առկայությունը*
* *Համայնքի գազաֆիկացումը*
* *Բարձրագույն և միջնակարգ կրթությամբ մասնագետների առկայությունը*
* *Համայնքում հեռախոսակապի, ինտերնետ կապի և հեռուստատեսության առկայությունը*
* *Համայնքում հասարակական ոչ առևտրային կազմակերպության առկայությունը*
* *Մեղվաբուծության առկայություն*
* *Համայնքի գիշերային լուսավորության ցանցի առկայությունը*
* *Հակակարկտային կայանների առկայություն*
* *Զբոսաշրջային զարգացման հնարավորություն կենտրոնների առկայությունը*
* *Համայնքի աշխարհագրական դիրքը*
* *Գործող առևտրական օբյեկտները հիմնականում բավարարում են բնակչության պարենային պահանջները:*
* *Բարեխառն եղանակը և առկա արոտավայրերը հիմք են անասնաբուծության զարգացման:*

***Համայնքի թույլ կողմեր***

* *Ֆինսական միջոցների սղությունը,*
* *Բարերարների և դոնոր կազմակերպությունների բացակայություն,*
* *Ներհամայնքային ճանապարհների վատ վիճակ, չնայած այն հանգամանքին, որ սուբվենցիոն ծրագրերուվ իրականացվել և ընթացքի մեջ են գտնվում բնակավայրերի կենտրոնական ճանապարհների կապիտալ նորոգման աշխատանքներ, այնուամենայնիվ մեծ է ոչ բարեկարգ ճանապարհների քանակը,*
* *Գյուղմթերքների արտահանման դժվարություն,*
* *Սպառման շուկաների դժվար հասանելիություն,*
* *Ներհամայնքային փողոցներում և ճանապարհներում ջրահեռացման համակարգերի բացակայություն,*
* *Գյուղ. տեխնիկայի ոչ բավարար քանակ և առկա տեխնիկայի մաշվածություն:*
* *Վայրի բնության պահպանություն, ծառահատումների կանխում, անտառածածկի ծավալի մեծացում՝ տառատունկերի միջոցով:*

***Հնարավորություններ***

* *Համայնքում գյուղատնտեսության զարգացման համար առկա հողային բավականին մեծ ռեսուրսների առկայությունը,*
* *Կենտրոնացված աղբահանության իրականացում:*
* *Համայնքի համեմատաբար բարենպաստ կլիման,*
* *Գյուղ արտադրական ծավալների ավելացման հնարավորություն,*
* *Պետական, տեղական և միջազգային ծրագրերի հնարավորություն*,
* *Վերականգնվող էներգետիկ ռեսուրսների օգտագործման լայն հնարավորություններ:*
* *Բնապահպանական ծրագրերի իրականացման հնարավորություն*
* *Տուրիզմը մեծածավալ զարգացման հնարավորություն*

***Սպառնալիքներ***

* *Բնակչության արտագաղթ,*
* *Ծնելիության ցածր մակարդակ,*
* *Տնտեսական վիճակի վատթարացում,*
* *Անտառային տարածքների ոչնչացում,*
* *Բնակլիմայական պայմանների ազդեցությունը գյուղ մթերքների վրա,*
* *Գյուղատնտեսության ապահովագրության մեխանիզմի բացակայություն կամ քիչ օգտագործում,*
* *Կախվածությունը ավանդական գյուղատնտեսությունից:*
* *Բնական աղետների ռիսկերը*

# ՆՊԱՏԱԿՆԵՐԻ ՍԱՀՄԱՆՈՒՄ ԵՎ ԳՈՐԾՈՂՈՒԹՅՈՒՆՆԵՐԻ ՊԼԱՆԱՎՈՐՈՒՄ

##  Համայնքի զարգացման տեսլական

*Փամբակ համայնքը դարձնել գյուղատնտեսական մթերքների արտադրության, վերամշակման, կրթական և մշակութային զարգացած ենթակառուցվածքների, բարեկարգ միջհամայնքային և ներհամայնքային ճանապարհներ ունեցող, բարձր որոկի ծառայություններ մատուցող, բնակչության համար բավարար կենսապայմաններ ունեցող վայր և վերջապես մեծ տուրիստական կենտրոն: Այս ամենի հիմքում պետք է դրվի յուրաքանչյուր բնակչի անմիջական մասնակցությունը տեղական ինքնակառավարմանը:*

***Համայնքի սահմանված տեսլականին հասնելու համար համայնքի ռազմավարությունն է՝***

1. *Համայնքի բոլոր բնակավայրերի գլխավոր ճանապարհների կապիտալ նորոգում ասֆալտապատման կամ տուֆով սալարկման միջոցով*
2. *Համայնքի բնակավայրերի գիշերային լուսավորության խնդրի լուծում՝ արևային ֆոտովոլտային կայանների տեղադրմամբ*
3. *Փամբակ համայնքի Դեբետ բնակավայրում եվրոպական չափանիշներին համապատասխան մանկապարտեզի կառուցում*
4. *Համայքի մանկապարտեզների վերանորոգում և գույքի ձեռք բերում*
5. *Համայնքում կոմունալ ծառայության հիմնում, աղբահանության կազմակերպում, ճանապարհների մաքրում սպասարկում և բարեկարգում, ջրագծերի կառուցում և ընդհանուր կոմունալ սպասարկում*
6. *Համայնքային սեփականություն հանդիսացող շենքի ամրացում և տանիքի կապիտալ նորոգում, որը հետագայում կարող է ծառայել որպես մշակութային օջախ, տարեցների ժամանցի վայր և մանկապարտեզ*
7. *Գյուղատնտեսության զարգացման խթանում Փամբակ համայնքում, գյուղ. տեխնիկայի ձեռք բերում*
8. *Ոռոգման ցանցի ստեղծում, հողագործության աշխատանքների ծավալի մեծացում*
9. *Սպորտ հրապարակների կառուցում, սպորտի զարգացում*
10. *Բնակչության սոցիալ տնտեսական վիճակի բարելավում*
11. *Բնական աղետների ռիսկերի կառավարում, գետի հունի ամրացում և սելավատարերի մաքրում*
12. *Բնապահպանական ծրագրերի իրականացում, ծառատունկերի կազմակերպում*
13. *Գործարար միջավայրի բարելավում և ձեռնարկատիրության խթանում, որի արդյունքում համայնքում կգործեն ձեռնարկությունների մասնաճյուղեր՝ մասնավորապես գյուղ մթերքների վերամշակման ձեռնարկություններ,*
14. *Համայնքի բնակչության բնական աճ: Գործարար միջավայրի բարելավում, աշխատատեղերի ստեղծում, համայնքում ծնելիության և բազմազավակության խթանում՝ նորաստեղծ ընտանիքներին պետական և տեղական աջակցության ծրագրերի առաջարկում,*
15. *Երիտասարդության ներգրավմամբ նախատեսվում է ակտիվ մշակույթային և մարզական միջոցառումների կազմակերպում, մարզական և մշակույթային խմբակների ստեղծում,*
16. *Համայնքի բյուջեի եկամուտների ավելացման համար նախատեսվում է համայնքային հողերի վարձակալությամբ տրամադրում՝ հասարակական և արտադրական կառույցների և առևտրի կետերի կառուցման համար,*
17. *Բարեգործության խթանման բնագավառում նախատեսվում է արտերկրում բնակվող մեր հայրենակիցներին պարբերաբար տեղեկացում համայնքի հասարակական կյանքին, խնդիրներին և լուծման ուղիներին: Լայնորեն լուսաբանել համայնքում կատարված ցանկացած բարեգործություն: Կազմակերպել մեծարման ցերեկույթներ: Համագործակցում բարեգործական կազմակերպությունների հետ,*
18. *Համայնքում մեղվապահության ընդլայնում և էկոլոգիապես մաքուր մեղրի արտադրության աստիճանական զարգացում,*
19. *համայնքի սեփականություն համարվող ենթակառուցվածքների պահպանում, շահագործում, նորոգում և զարգացում,*
20. *Նոր աշխատատեղերի ստեղծում և համայնքից միգրացիայի նվազեցում, բնակչության թվաքանակի կայունացում:*
21. *Սեյսմիկ ռիսկի նվազեցման միջոցառումների ծրագրերի իրականացում,*
22. *համայնքի զարգացման հիմնական ուղղություններն են գյուղատնտեսություն, ճանապարհաշինություն, կոմունալ ենթակառուցվածքների վերականգնում, կենտրոնացված աղբահանման համակարգ: Վերը նշված խնդիրների իրականացման դեպքում կունենաք բարեկարգ, զարգացած համայնք, աղքատության շեմից ցածր գտնվող ընտանիքների թիվը կկրճատվի, աշխատատեղերի ավելացման և գյուղատնտեսությամբ զբաղվելու եկամտաբերության արդյունքում կկրճատվի արտագնա աշխատանքով զբաղվողների թիվը:*
23. *համայնքի բնակչության պատսպարումն ապահովելու և պաշտպանական կառույցները պատրաստ վիճակում պահելու նպատակով պարբերաբար իրականացնել բնակչության պատսպարման համար նախատեսված պաշտպանական կառույցների ուսումնասիրության աշխատանքներ և միջոցներ ձեռնարկել արձանագրված թերությունների վերացման ուղղությամբ։*
24. *կազմակերպել և իրականացնել համայնքի բնակչության ազդարարման համար նախատեսված վերջույթային սարքավորումների (էլեկտրաշչակ և էլեկտրաշչակների կառավարման վահանակ) ձեռքբերման, տեղադրման և կենտրոնացված ազդարարման համակարգին միացման աշխատանքները:*

***Պարտադիր ցուցանիշներն են՝***

* *Աղքատության շեմից ցածր գտնվող ընտանիքների հարաբերությունը համայնքի ընտանիքների ընդհանուր թվին (արտահայտված տոկոսով),*
* *Համայնքի սեփական եկամուտների տարեկան աճ, արտահայտված տոկոսով,*
* *Համայնքի գրանցված բնակիչների թիվ փոփոխությունը նախորդ տարվա համեմատ, արտահայտված տոկոսով, չհաշված համայնքի բնակչության փոփոխությունը բնական աճի պատճառով,*
* *Համայնքում ձեռնարկատիրական գործունեությամբ զբաղվող սուբյեկտների թիվը (անհատ ձեռնարկատերեր և ձեռնարկություններ),*
* *Ոչ գյուղատնտեսական բնագավառում ֆորմալ զբազվածության աճ,*
* *Նախադպրոցական հաստատություններում ընդգրկված երեխաների թվաքանակի հարաբերությունը համայնքի նախադպրոցական տարիքի երեխաների ընդհանուր թվին, արտահայտված տոկոսով),*
* *Ծնողների բավարարվածությունը նախադպրոցական կրթությունից,*
* *Արտադպրոցական հաստատություններում ընդգրկված երեխաների թվի հարաբերությունը համայնքի դպրոցական տարիքի երեխաների ընդհանուր թվին, արտահայտված տոկոսով,*
* *Ծնողների բավարարվածությունը արտադպրոցական կրթությունից,*
* *Համայնքապետարանի կազմակերպված մշակութային միջոցառումների թիվ,*
* *Համայնքում գործող մշակութային խմբակների թիվ,*
* *Մշակութային խմբակներում ընդգրկված երեխաների ու պատանիների թվի հարաբերությունը համայնքի երեխաների ու պատանիների թվին՝ արտահայտված տոկոսով,*
* *Ծնողների բավարարվածությունը մշակութային խմբակներից,*
* *Համայնքապետարանի միջոցներով կազմակերպված երեխաների ու պատանիների այցելություններ համայքից դուրս մշակութային օջախներ,*
* *Համայնքապետարանի միջոցներով համայնքում կազմակերպված մարզական միջոցառումների թիվ,*
* *Համայնքային գրադարանի (ներառյալ էլեկտրոնային գրադարանի) առկայություն,*
* *Համայնքապետարանի օժանդակությամբ համայնքում գործող մարզական խմբակների թիվ,*
* *Մարզական խմբակներում ընդգրկվածերեխաների ու պատանիների թվիհարաբերությունը համայնքի երեխաների ուպատանիների ընդհանուր թվին,արտահայտված տոկոսով,*
* *Ծնողների բավարարվածությունը մարզական խմբակներից,*
* *Համայնքային ենթակայության ճանապարհներին տեղադրված ճանապարհային նշանների թվի հարաբերությունն անհրաժեշտ ճանապարհային նշաններին, արտահայտված տոկոսով,*
* *Համայնքում կահավորված ավտոբուսային կանգառների հարաբերությունը ավտոբուսային կանգառների ընդհանուր թվին,*
* *Համայնքի ենթակայության տակ գտնվող ճանապարհների ամեն տարի ասֆալտապատած հատվածի երկարության հարաբերությունը համայնքի ենթակայության տակ գտնվող ճանապարհների երկարությանը, արտահայտված տոկոսով,*
* *Համայնքի՝ գյուղատնտեսությամբ զբաղվողբնակիչների եկամտի տարեկան աճ,*
* *Բերքատվության տարեկան աճ,*
* *Համայնքի մշակվող գյուղատնտեսական նշանակության հողերի հարաբերությունը ընդհանուր գյուղատնտեսական նշանակության հողերին արտահայտված տոկոսով,*
* *Համայնքի միջոցներով կազմակերպվածծրագրերի և միջոցառումների քանակ:*

##  Համայնքի զարգացման անմիջական նպատակներ

1. Համայնքում գյուղատնտեսության (հողագործության, անասնապահության, այգեգործության, մեղվապահության) զարգացում՝ տնամերձերի, վարելահողերի, խոտհարքների և արոտավայրերի նպատակային և արդյունավետ օգտագործման միջոցով,
2. Ներհամայնքային ճանապարհների և փողոցների վիճակի բարելավում,
3. Գործարար միջավայրի բարելավումը և ձեռնարկատիրության խթանում.
4. Նախադպրոցական կրթության և արտադպրոցական դաստիարակության կազմակերպումը.
5. Համայնքի բարեկարգումը և կանաչապատումը, համայնքի աղբահանությունը և սանիտարական մաքրումը, կոմունալ տնտեսության աշխատանքների ապահովումը, ինչպես նաև համայնքային գերեզմանատների պահպանումը և գործունեության ապահովումը.
6. Համայնքի հասարակական տրանսպորտի աշխատանքի կազմակերպումը, համայնքային ճանապարհային ենթակառուցվածքների պահպանումը և շահագործումը.
7. Համայնքներում գյուղատնտեսության զարգացման խթանումը.

**4.ՀՀԶԾ ֆինանսավորում**

ՀՀԶԾ-ում ընդգրկված ծրագրերն ֆինանսավորվելու են՝

* Համայնքի սեփական եկամուտներ,
* Ներքին պաշտոնական դրամաշնորհներ
* Սուբվենցիոն ծրագրեր
* Արտաքին պաշտոնական դրամաշնորհներ,
* Բարեգործություն /նվիրատվություն,
* Այլ աղբյուրներ:

**Պարտադիր խնդիրների լուծմանն ուղղված ծրագրերի ֆինանսավորումը իրականացվում է /ըստ անձնագրերի/**

1. **ՀՀԶԾ-ի մոնիթորինգը**

Իրականացվում է հարցումների և փաստերի ուսումնասիրության հիման վրա, որով գնահատվում է զարգացման ծրագրերի անձնագրերով նախատեսված ցուցանիշների իրական լինելը, ծրագրի իրականացման արդյունավետությունը, բնակչության սոցիալական վիճակի փոփոխությունը: Հսկվում է ծրագրի իրականացման ընթացքը: Յուրաքանչյուր ծրագիրի նակատմամբ իրականացված մոնիտորինգի ցուցանիշը նշված է մոնիթորինգի վերաբերյալ հավելվածում՝ ըստ տարիների և թիրախային արժեքների: